- Hindi News
- National
- शराब पीकर गाड़ी चलाने वाले की खैर नहीं जिले में मंगाई तीन ब्रेथ एनलाइजर मशीन
शराब पीकर गाड़ी चलाने वाले की खैर नहीं जिले में मंगाई तीन ब्रेथ एनलाइजर मशीन
चाईबासा| चाईबासामें अब शराब पीकर दो पहिये चार पहिये वाहन चलने वालों की खैर नहीं। पकड़े जाने पर शराबियों को पांच हजार रुपये तक जुर्माना भरना पड़ेगा जुर्माना नहीं देने पर दो साल के लिये जेल भेजा जायेगा। इसके लिये एसपी के निर्देश पर जिले में तीन अलकोहल जांच मशीन ब्रेथ एनलाइजर मंगाई गई है। इस मशीन का उदघाटन मंगलवार शाम को की गई है। पहले चरण में शराब पीकर गाड़ी चलाने वाले व्यक्ति यदि ऑन स्पाट इस मशीन से पकड़े गये तो जुर्माना लेकर चेतावनी दिया जायेगा। दूसरे चरण में जुर्माना नहीं देने पर लाइसेंस जब्त कर लिया जायेगा और जेल भेजा जायेगा। डीएसपी प्रकाश सोय ने बताया कि शराब पीकर अड्डेबाजी करने हुड़दंगी करने वाले के भी इस मशीन से टेस्ट की जायेगी। दो पहिये के साथ साथ चार पहिये वाहनों के चालकों पर भी यह नियम लागू होगा। उन्होंने बताया कि जिले में शराब पीकर बढ़ती सड़क दुर्घटनाओं को रोकने के लिये ब्रेथ एनलाइजर मशीन मंगाई गई है। मुफ्फसिल थाना और सदर थाना को एक एक मशीन दी गई है। तीसरा मशीन पीसीआर को दिया गया है।
tgl_Latn sot_Latn hin_Deva hin_Deva hin_Deva